Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET แกว่งลง …
5 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET แกว่งลงต่อช่วงเปิดตลาดเช้า ก่อนรีบาวด์ขึ้นปิดที่ระดับ 1,730.44 จุด พลิกกลับบวก 1.04 จุด ด้วยมูลค่าซื้อขายราว 2.14 หมื่นล้านบาท โดยมีกลุ่มพลังงาน (ENERG) ที่ช่วยพยุงให้ดัชนี SET ปิดยืนแดนบวกเช้านี้
มุมมองตลาดช่วงบ่าย: กราฟรายวัน แม้ภาพแนวโน้มหลักยังเป็นขาขึ้นในกรอบ Uptrend Channel แต่ Price Action สะท้อนอาการอ่อนกำลังต่อเนื่อง แท่งเทียนลดระดับ High และ Low ต่ำลง ขณะที่สัญญาณโมเมนตัมจาก MACD เกิดสัญญาณ Bearish Divergence เป็นภาพลบเสี่ยงต่อการย่อตัวช่วงสั้น มองมีโอกาสดัชนีย่อตัวลงทดสอบแนวรับ 1,712 จุด หากไม่สามารถปิดสิ้นวันยืนเหนือแนวรับเส้นระนาบ 1,730 จุดได้
กลยุทธ์ในช่วงบ่าย: นักเก็งกำไร เน้นเทรดดิ้งในกรอบ 1,712-1,738 จุด (ซื้อแนวรับ-ขายแนวต้าน) โดยใช้แนวต้านเส้น EMA 5 วัน พร้อมตั้ง Stop Loss หากปิดหลุดแนวรับดังกล่าว
Point of View
มองบวกหลังทลายแนวต้านเส้นกด !!!
เลือก BRR สร้างฐานราคาจากด้านล่าง บวกกับราคาเกิดสัญญาณ Break Out เส้นกดขึ้นมา ขณะที่เครื่องมือMACD ส่งสัญญาณ Bullish Divergence หนุนต่อการดีดตัวช่วงสั้น ฉะนั้น คาดหวัง BRR ดีดตัวขึ้น โดยมีแนวต้าน 7.15 บ. รอทดสอบ ซึ่งหากผ่านได้ จะช่วยยืนยันการทำรูปแบบราคา Double Bottom ซึ่งมีเป้าหมายถัดไปแถว 7.80 บ.